text: Fikrət Axundov 1969-cu ildə Bakıda 240 saylı orta məktəbi bitirərək D. Bünyad-zadə adına Azərbaycan Xalq Təsərrüfatı İnstitutunun maliyyə-statistika fakültəsinə daxil olmuş və 1973-cü ildə oranı iqtisadçı ixtisası üzrə bitirmişdir. Həmin ilin avqustunda təyinatla Azərbaycan SSR Dövlət Plan Komitəsinin Elmi Tədqiqat İqtisadiyyat İnstitutunda əmək fəaliyyətinə başlamış və 1976-cı ilədək iqtisadçı vəzifəsində işləmişdir.